CELEX: C2007/117/45
Language: fi
Date: 2007-05-26 00:00:00
Title: Asia T-89/07: Kanne 23.3.2007 — Vip Car Solutions v. parlamentti

26.5.2007   
            
            
               FI
            
            
               Euroopan unionin virallinen lehti
            
            
               C 117/29
            
         Kanne 23.3.2007 — Vip Car Solutions v. parlamentti
   (Asia T-89/07)
   (2007/C 117/45)
   Oikeudenkäyntikieli: ranska
   Asianosaiset
   
      Kantaja: Vip Car Solutions (Hoenheim, Ranska) (edustaja: asianajaja G. Welzer)
   
      Vastaaja: Euroopan parlamentti
   Vaatimukset
   
               —
            
            
               Euroopan parlamentin päätös, jolla hylätään tarjous tarjouskilpailussa PE/2006/06/UTD/1 — Euroopan parlamentin jäsenten kuljetukset istuntojen aikana Strasbourgissa ja joka on annettu tiedoksi 24.1.2007;
            
         
               —
            
            
               kaikki mainitun päätöksen johdosta toteutetut toimet on kumottava;
            
         
               —
            
            
               parlamentti on velvoitettava korvaamaan 500 000 euroa vahingonkorvauksena;
            
         
               —
            
            
               parlamentti on velvoitettava korvaamaan oikeudenkäyntikulut ja oikeudenkäyntimaksut;
            
         
               —
            
            
               parlamentti on velvoitettava korvaamaan kulut, joita ei yleensä voida lukea oikeudenkäyntikuluihin, 5 000 euroon määrään asti.
            
         Oikeudelliset perusteet ja pääasialliset perustelut
   Kantaja riitauttaa Euroopan parlamentin päätöksen, jolla hylätään sen tarjous, joka liittyy tarjouskilpailuun PE/2006/06/UTD/1 — Euroopan parlamentin jäsenten kuljetukset istuntojen aikana Strasbourgissa (1).
   Kanteensa tueksi kantaja vetoaa ensiksi tarjouspyyntösopimuksessa olevien sopimuksenteon perusteiden rikkomiseen erityisesti hinnan osalta sikäli kuin kantaja väittää tarjonneensa alinta hintaa ja että tämän perusteen painotuksen pitäisi olla 55 prosenttia sopimuksenteon perusteissa.
   Lisäksi kantaja väittää, että riidanalaisella päätöksellä loukataan varainhoitoasetuksen (2) 100 artiklaa, jonka mukaan joitakin tietoja voidaan jättää ilmoittamatta, jos niiden ilmoittaminen vahingoittaisi yksityisten yritysten laillisia kaupallisia etuja taikka haittaisi tarjoajien välistä rehellistä kilpailua. Kantajan mukaan sen pyytämä tieto eli tarjouskilpailun voittajan tarjoama hinta ei kuulu mainitun artiklan soveltamisalaan ja näin ollen hänelle ilmoitettu hylkääminen on sääntöjenvastainen.
   
      (1)  Hankintailmoitus ”Kuljettajien suorittamat Euroopan parlamentin jäsenten auto- ja minibussikuljetukset istuntokausien aikana Strasbourgissa”, EUVL S 2006, 177-187988.
   
      (2)  Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annettu neuvoston asetus (EY, Euratom) N:o 1605/2002 (EYVL L 248, s. 1).